FIFA 2010 Finansiering - Afrikaans Blog | By South Africa Channel
Die Minister het uitgewys dat die land se voorbereiding vir hierdie wêreld klas toernooi, moet voorkeur neem in die land se geld verbruik vir ten minste 3 jaar voor die Wêreld Beker. Gedurende die toespraak het Manuel ook gesê dat die aanbieding van die 2010 Wêreld Beker Sokker, Suid- Afrika met 'n "eens in 'n leeftyd" kans bied, om die land en sy atmosfeer te adverteer. Sittend, tussen die parlimentere luisteraars, was verteenwoordigers van FIFA. Trevor Manuel het ook gesê dat die geld verbruik deur die regering met ZAR80 biljoen sou groei vir die komende drie jaar. In vergelyking, is dit US$10.3 biljoen of 8.2 biljoen euros. Tesame met die verbetering aan Suid-Afrika se infrastruktuur en sport fasiliteite, moet aandag ook aan die misdaad syfer gegee word. Nog 10 000 polisie manne en vroue gaan aangestel word om die geveg teen misdaad wat tans in Suid-Afrika heers, onder beheer te probeer bring.
Fokus op Suid-Afrika se infrastruktuur se oogmerk sal op vervoer, elektrisiteit, huisvestiging en sanitasie val, waarvan Suid-Afrika se armoedige streke daaruit sal baat. Manuel het ook uitgewys, dat al sien ons uit na hierdie groot toernooi, ons nie moet vergeet van die duisende Suid- Afrikaners wat honger ly, siektes veg en in onsmaaklike omstandighede lewe nie. In totaal sal die regeering se geld verbruik van die huidige ZAR474.2 biljoen (ongeveer 48 biljoen euros of US$61 biljoen) tot ongeveer 664 biljoen (ongeveer 66 biljoen euros of US$83 biljoen) vermeerder by die jaar 2010. Suid-Afrika is die kontinent se leier in verband met ekonomie en die land se ekonomiese groei sal ongeveer 5.3% wees by die jaar 2009. Manuel het ook aangekondig dat inkomste belasting ver verby verwagting was, en het ZAR30 biljoen ingebring die jaar.
Suid-Afrika se regering sien die FIFA Wereld Beker as 'n geleentheid om n blywende legende te skep. Dit sal definitief 'n positiewe uitwerking hê op die land se treurige vervoer stelsel. Die Vervoer Ministerie het al reeds begin om die lughawens te hernu, sodat die Suid Afrikaanse lughawens die ongeveer 450 000 toeriste kan hanteer wat in 2010 die land gaan stormloop. Vyf biljoen rand is opsy gesit vir werk aan die spoorweë en 8 biljoen rand gaan om 'n veiliger en meer moderne taxi stelsel in te stel.
Die 2010 FIFA Wereld Beker koors het al reeds Suid-Afrika oorgeneem. Dit word ook deur baie Suid-Afrikaners gesien as 'n groot ekonomiese geleentheid, en gaan definitief groot veranderings aan die lewens van gewone Suid- Afrikaners bring.